Telereklaamid on ju kallid. Aga see pole tellija "oma raha", erinevalt ettevõtjatest. Ja keegi ei mõõda, kas reklaam andis tulemuse või leidis oma sihtgrupi. Ettevõtja jälgib oma reklaami  mõju ja kui seda pole, siis raha rohkem ei raiska. Sotsiaalreklaam aga on tegijate jaoks pigem huvitav mäng.    Ma olen mitmel korral kahelnud, kas neil sotsiaalreklaamidel üldse mingit efekti on. Need, kelle see sõnum on mõeldud, ei pruugi seda üldse vaadata. Kas keegi hakkab selle reklaami mõjul turvavööd kinnitama? Minu mees ei armastanud ka turvavööd peale panna, ükskõik kui palju ma talle seda (vahetult enne sõitu ) ka meelde tuletasin. Ükskõik missugune reklaam teda ammugi ei loksutanud. Aga  kui trahvi ära sai, hakkas panema.    Või siis see "Ära löö last". Kui enda segikamminud joodik naist ja lapsi peksab, siis reklaam teda ei peata. Vaatab ja kurvastab laste pärast vaid kena korralik kodanik, kes nagunii last ei löö.    Võib-olla joomise kohta käivad reklaamid panid inimesi veidi mõtlema, et ehk oleks tõesti õigem mõnel õhtul veiniklaas või õllepudel võtmata jätta. Sama reklaamipausi ajal tulev lustaks alkoholireklaam aga nullis kogu selle efekti.